

**Hysbysiad Preifatrwydd – Cludiant rhwng y Cartref a'r Ysgol**

Darperir yr hysbysiad hwn er mwyn egluro pa wybodaeth sydd ei hangen ar y cyngor er mwyn prosesu ceisiadau Cludiant rhwng y Cartref a'r Ysgol. Mae’n angenrheidiol i’r cyngor gynnull ynghyd, casglu, storio a phrosesu gwybodaeth bersonol sy’n ymwneud â hawlwyr. Mae'r cyngor yn rhoi mesurau ar waith i ddiogelu preifatrwydd unigolion drwy gydol y broses hon

**Pwy sy'n gyfrifol am eich gwybodaeth?**

Cedwir a phrosesir yr holl wybodaeth bersonol gan Gyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth am rôl y Rheolydd Data, Swyddog Diogelu Data a Manylion Cyswllt y Cyngor, cyfeiriwch at y dudalen ‘Diogelu Data’ ar wefan y Cyngor:

<https://blaenau-gwent.gov.uk/cy/Council/data-protection-foi/data-protection-act/>

**Pa wybodaeth sydd ei hangen arnom?**

Bydd Cyngor Bwrdeistref Sirol Blaenau Gwent yn casglu'r wybodaeth bersonol ganlynol amdanoch chi:

* Enw a chyfeiriad.
* Gwybodaeth gyswllt gan gynnwys cyfeiriad e-bost.
* Dyddiad Geni.
* Gwybodaeth berthnasol arall sydd ei hangen i brosesu eich cais, megis prawf cymhwysedd.

Byddwn yn defnyddio'r wybodaeth hon i brosesu eich cais. Mae’n bosibl y byddwn yn gwirio rhywfaint o’r wybodaeth gyda ffynonellau eraill i sicrhau bod y wybodaeth a ddarparwyd gennych yn gywir.

**Pam mae angen eich gwybodaeth arnom?**

Mae angen y wybodaeth hon ar y cyngor er mwyn cyflawni ei ddyletswyddau o dan:

* Deddf Addysg (Darpariaethau Amrywiol) 1996
* Deddf Trafnidiaeth 1985
* Mesur Teithio gan Ddysgwyr (Cymru) 2008
* Rheoliad Gwybodaeth am Deithio gan Ddysgwyr (Cymru) 2009
* Mesur Diogelwch ar Gludiant i Ddysgwyr (Cymru) 2011
* Teithio gan Ddysgwyr: Darpariaeth Statudol a Chanllawiau Gweithredol 2014
* Canllawiau Statudol ynghylch y Cod Ymddygiad wrth Deithio 2009
* Cod Ymarfer Anghenion Addysgol Arbennig 2002
* Deddf AAA ac Anabledd 2001

**Gyda phwy y byddwn yn rhannu eich gwybodaeth?**

Er mwyn galluogi’r Cyngor i brosesu eich cais a chydymffurfio â’n rhwymedigaethau cyfreithiol, byddwn yn rhannu eich gwybodaeth â sefydliadau partner, gan gynnwys:

* Yr Adran Addysg
* Cwmnïau Tacsi a Bysiau sy’n ymgymryd â chontractau cludiant rhwng y Cartref a’r Ysgol
* Ysgolion
* SRS – darparwyr gwasanaethau TGCh

Bydd y Cyngor hefyd yn defnyddio’r wybodaeth at ddiben cyflawni unrhyw un o’i ddyletswyddau gorfodi statudol. Bydd yn gwneud unrhyw ddatgeliadau sy’n ofynnol yn ôl y gyfraith a gall hefyd rannu’r wybodaeth hon â chyrff eraill sy’n gyfrifol am ganfod/atal twyll neu archwilio/gweinyddu arian cyhoeddus.

**Beth yw'r sail gyfreithlon ar gyfer prosesu?**

Er mwyn cydymffurfio â GDPR, ni fydd data personol yn cael ei brosesu oni bai bod amod wedi’i fodloni o dan erthygl 6 o’r ddeddfwriaeth.

Yn yr achos hwn, y sail gyfreithlon ar gyfer prosesu yw:

* rhwymedigaeth gyfreithiol sy'n ei gwneud yn ofynnol i ni brosesu eich gwybodaeth bersonol.
* cyflawni tasg gyhoeddus, er enghraifft, cyflawni ein rôl diogelu, cynllunio neu swyddogaeth gwasanaethau gwastraff.

**Am ba mor hir ydyn ni'n cadw'ch gwybodaeth?**

Dim ond cyhyd ag y bo angen y bydd y Cyngor yn cadw eich gwybodaeth. Fodd bynnag, efallai y bydd amgylchiadau pan fydd angen i ni gadw eich gwybodaeth am gyfnod hwy. Gellir cael manylion llawn am ba mor hir y mae'r Cyngor yn cadw eich gwybodaeth trwy gysylltu â'r Adran berthnasol sy'n gyfrifol am y gwasanaethau sydd eu hangen arnoch.

Canolfan gyswllt y Cyngor: info@blaenau-gwent.gov.uk / 01495 311556.

**Darparu gwybodaeth gywir**

Mae’n bwysig ein bod yn cadw gwybodaeth gywir a chyfredol amdanoch chi er mwyn asesu eich anghenion a darparu’r gwasanaethau priodol. Os bydd unrhyw rai o'ch manylion wedi newid, neu'n newid yn y dyfodol, gwnewch yn siŵr eich bod yn dweud wrthym cyn gynted â phosibl fel y gallwn ddiweddaru eich cofnodion.

**Gwneud Penderfyniadau Awtomataidd**

Mae rhai penderfyniadau yn rhai cyfrifiadurol gan fod y Cyngor yn defnyddio systemau awtomataidd i gefnogi ei wasanaethau. Os caiff eich data personol ei brosesu drwy ddulliau awtomataidd, byddwch yn cael gwybod am y canlyniadau a chrynodeb o’r meini prawf a ddefnyddir yn y broses hon. Mae'r canlyniadau yn amodol ar benderfyniad terfynol gan y rheolwr gwasanaeth perthnasol.